
24 DR.30.9.2004 

 
 

menggubal juga Perlembagaan Negara dan segala undang-undang perbelanjaan 
negara di sini yang kita luluskan.   

Saya menyarankan supaya menteri hadir dan hari ini alhamdulillah, saya 
nampak sahabat-sahabat kita hadir untuk mendengar rintihan rakyat walaupun kita ada 
timbalan menteri dan setiausaha Parlimen, tetapi komitmen seorang menteri itu 
terhadap kementeriannya itu adalah penting supaya mereka memahami apa yang 
dikeluarkan oleh wakil-wakil rakyat ini adalah rintihan rakyat, bukan atas kehendak 
peribadi supaya menteri faham dan boleh bawa ke dalam Post Cabinet dan berbincang 
sama ada dasar yang kita bincangkan ini betul atau tidak betul dan boleh diterima oleh 
rakyat. 

Yang keduanya iaitu dari segi kita meluluskan undang-undang.  Selalunya 
dibentangkan oleh menteri, kita hanya berbahas dan akhirnya walaupun kita 
menyuarakan sesuatu, perkara itu tidak dipinda, dikekalkan dan dijadikan peraturan 
dan undang-undang.   

Jadi, saya berharap ke hadapan ini biarlah Dewan Rakyat ini berbahas dahulu, 
Dewan Rakyat ini memberi teguran dan pandangan dan akhirnya bill dan rang undang-
undang itu diubahsuai supaya ia dapat menyesuaikan dengan kehendak rakyat di mana 
kami mewakili rakyat di bandar dan di luar bandar.   

Tuan Yang di-Pertua, lagi satu saya ingin bercakap iaitu tentang protokol dan 
sebagainya, tidak apalah, itu telah disuarakan oleh Yang Berhormat bagi Santubong.  
Ini pun satu hal, Tuan Yang di-Pertua.  Kita ini pun tidak tahu di mana position kita. 
Kadang-kadang KSN itu lebih tinggi position daripada Ahli Parlimen, sedangkan yang 
meluluskan undang-undang adalah kita.  Bukanlah saya hendak iri hati dengan 
pegawai kerajaan, tidak, tetapi kami hendakkan satu kedudukan yang sahih.  Tang 
mana ini, kategori mana kami diletakkan ini?  Bawah daripada Timbalan Perdana 
Menterikah, bawah Setiausaha Parlimenkah, macam manakah?  Jadi, ini tidak apalah.  
Minta pihak Jabatan Perdana Menteri kaji kerana masa tidak mencukupi untuk saya. 

Lagi satu, Tuan Yang di-Pertua, saya difahamkan harga minyak kita akan naik 
mengikut pasaran dunia dan bila harga minyak naik, sudah tentu rakyat ataupun 
kerajaan akan cuba mensubsidikan harga minyak itu.  Tetapi secara keseluruhannya ini 
akan melibatkan masalah rakyat.  Apabila harga minyak naik, maka harga barang akan 
naik dan segala-galanya akan naik.   

Jadi, saya ingin tahu apakah sumbangan Petronas balik kepada negara kita 
ini.  Petronas, sebuah syarikat gergasi di negara kita ini yang mendapat keuntungan 
berbilion-bilion ringgit, mungkin sumbangan balik kepada kerajaan ataupun kepada 
rakyat itu ada, tetapi mungkin kita tidak faham dan kita tidak dimaklumkan tentang 
bantuan balik ataupun sumbangan balik Petronas kepada kerajaan.  Apakah kerajaan 
harus mensubsidikannya?  Mungkin Petronas boleh mensubsidikan harga minyak ini 
kerana di atas keuntungan dan juga di atas perniagaan yang mereka dapat pada ketika 
ini.   

Tuan Yang di-Pertua, satu lagi berkenaan dengan penswastaan.  Kita dapati 
penswastaan kadang-kadang untung, tetapi kadang-kadang menguntungkan individu 
dan saya hendak minta Jabatan Perdana Menteri termasuk Kementerian Kewangan, 
kalau boleh, pastikan jangan satu-satu syarikat itu diberi projek bertimpa-timpa, 
sedangkan sesetengah syarikat tidak dapat apa-apa.  Ini masalah dan kita dapati 
syarikat ini kadang-kadang dia dapat projek penswastaan, dia tidak buat pun projek itu.  
Dan kita dapati kadang-kadang projek syarikat-syarikat ini berhutang, very bad 
paymaster, bayaran mereka kepada subkontraktor  mereka cukup teruk. 

Dan mereka ini adalah chairman syarikat itu, chairman syarikat ini, Tan Sri itu, 
Tan Sri ini, tetapi menipu projek-projek, menipu syarikat-syarikat kecil ini.  Banyak 
syarikat kecil ini menggulung tikar disebabkan oleh syarikat induk yang mendapat 
projek kerajaan, suruh mereka buat subkontrak tetapi tidak bayar.  Jadi, ini harus kita 
ingat. 

Dan kita kena ingat, Tuan Yang di-Pertua, dahulu kita ada pemborong 
berwibawa.  Hari ini syarikat kontraktor berwibawa sudah gulung tikar.  Mereka sudah 
tidak lagi dilihat, sedangkan kontrak berwibawa ini adalah diilhamkan oleh Jabatan 
Perdana Menteri oleh Yang Amat Berhormat Perdana Menteri pada ketika itu, Tun Dr. 
Mahathir Mohamad sendiri iaitu untuk membina kontraktor-kontraktor bumiputera 
supaya mereka berjaya. 



menggubal juga Perlembagaan Negara dan segala undang-undang perbelanjaan negara di sini yang kita luluskan. Saya menyarankan supaya menteri hadir dan hari ini alhamdulillah, saya nampak sahabat-sahabat kita hadir untuk mendengar rintihan rakyat walaupun kita ada timbalan menteri dan setiausaha Parlimen, tetapi komitmen seorang menteri itu terhadap kementeriannya itu adalah penting supaya mereka memahami apa yang dikeluarkan oleh wakil-wakil rakyat ini adalah rintihan rakyat, bukan atas kehendak peribadi supaya menteri faham dan boleh bawa ke dalam Post Cabinet dan berbincang sama ada dasar yang kita bincangkan ini betul atau tidak betul dan boleh diterima oleh rakyat. Yang keduanya iaitu dari segi kita meluluskan undang-undang. Selalunya dibentangkan oleh menteri, kita hanya berbahas dan akhirnya walaupun kita menyuarakan sesuatu, perkara itu tidak dipinda, dikekalkan dan dijadikan peraturan dan undang-undang. Jadi, saya berharap ke hadapan ini biarlah Dewan Rakyat ini berbahas dahulu, Dewan Rakyat ini memberi teguran dan pandangan dan akhirnya bill dan rang undang- undang itu diubahsuai supaya ia dapat menyesuaikan dengan kehendak rakyat di mana kami mewakili rakyat di bandar dan di luar bandar. Tuan Yang di-Pertua, lagi satu saya ingin bercakap iaitu tentang protokol dan sebagainya, tidak apalah, itu telah disuarakan oleh Yang Berhormat bagi Santubong. Ini pun satu hal, Tuan Yang di-Pertua. Kita ini pun tidak tahu di mana position kita. Kadang-kadang KSN itu lebih tinggi position daripada Ahli Parlimen, sedangkan yang meluluskan undang-undang adalah kita. Bukanlah saya hendak iri hati dengan pegawai kerajaan, tidak, tetapi kami hendakkan satu kedudukan yang sahih. Tang mana ini, kategori mana kami diletakkan ini? Bawah daripada Timbalan Perdana Menterikah, bawah Setiausaha Parlimenkah, macam manakah? Jadi, ini tidak apalah. Minta pihak Jabatan Perdana Menteri kaji kerana masa tidak mencukupi untuk saya. Lagi satu, Tuan Yang di-Pertua, saya difahamkan harga minyak kita akan naik mengikut pasaran dunia dan bila harga minyak naik, sudah tentu rakyat ataupun kerajaan akan cuba mensubsidikan harga minyak itu. Tetapi secara keseluruhannya ini akan melibatkan masalah rakyat. Apabila harga minyak naik, maka harga barang akan naik dan segala-galanya akan naik. Jadi, saya ingin tahu apakah sumbangan Petronas balik kepada negara kita ini. Petronas, sebuah syarikat gergasi di negara kita ini yang mendapat keuntungan berbilion-bilion ringgit, mungkin sumbangan balik kepada kerajaan ataupun kepada rakyat itu ada, tetapi mungkin kita tidak faham dan kita tidak dimaklumkan tentang bantuan balik ataupun sumbangan balik Petronas kepada kerajaan. Apakah kerajaan harus mensubsidikannya? Mungkin Petronas boleh mensubsidikan harga minyak ini kerana di atas keuntungan dan juga di atas perniagaan yang mereka dapat pada ketika ini. Tuan Yang di-Pertua, satu lagi berkenaan dengan penswastaan. Kita dapati penswastaan kadang-kadang untung, tetapi kadang-kadang menguntungkan individu dan saya hendak minta Jabatan Perdana Menteri termasuk Kementerian Kewangan, kalau boleh, pastikan jangan satu-satu syarikat itu diberi projek bertimpa-timpa, sedangkan sesetengah syarikat tidak dapat apa-apa. Ini masalah dan kita dapati syarikat ini kadang-kadang dia dapat projek penswastaan, dia tidak buat pun projek itu. Dan kita dapati kadang-kadang projek syarikat-syarikat ini berhutang, very bad paymaster, bayaran mereka kepada subkontraktor mereka cukup teruk. Dan mereka ini adalah chairman syarikat itu, chairman syarikat ini, Tan Sri itu, Tan Sri ini, tetapi menipu projek-projek, menipu syarikat-syarikat kecil ini. Banyak syarikat kecil ini menggulung tikar disebabkan oleh syarikat induk yang mendapat projek kerajaan, suruh mereka buat subkontrak tetapi tidak bayar. Jadi, ini harus kita ingat. Dan kita kena ingat, Tuan Yang di-Pertua, dahulu kita ada pemborong berwibawa. Hari ini syarikat kontraktor berwibawa sudah gulung tikar. Mereka sudah tidak lagi dilihat, sedangkan kontrak berwibawa ini adalah diilhamkan oleh Jabatan Perdana Menteri oleh Yang Amat Berhormat Perdana Menteri pada ketika itu, Tun Dr. Mahathir Mohamad sendiri iaitu untuk membina kontraktor-kontraktor bumiputera supaya mereka berjaya.